हिन्दू परंपरा
हिन्दू परंपरा के अंतर्गत जीवन के हर पड़ाव को आवश्यक माना गया है। यही वजह है कि जन्म से लेकर मृत्यु तक, लगभग हर पायदान पर पहुंचकर किसी ना किसी संस्कार को संपन्न किया जाता है।
मनुष्य जीवन
मनुष्य जीवन 16 संस्कारों का मिला-जुला अध्याय है। ये संस्कार जन्म से शुरू होते हैं और मृत्यु तक चलते हैं।
अंतिम संस्कार
आज हम आपको जीवन के अंतिम संस्कार से जुड़ी एक परंपरा के विषय में बताने जा रहे हैं जिसके बारे में आप अवश्य ही जानते होंगे लेकिन शायद कभी आपने इसके पीछे का कारण जानने की कोशिश ना की हो।
वैज्ञानिक और तार्किक
बहुत से लोग ये मानते हैं कि भारत में जितनी भी परंपराएं निभाई जाती हैं वे पूर्णत: मनगढ़ंत तर्कों पर आश्रित होती हैं लेकिन सच ये है कि ये सभी परंपराएं पूर्णत: वैज्ञानिक और तार्किक होती हैं।
वैज्ञानिक कारण
आज हम जिस परंपरा के विषय में आपको बताने जा रहे हैं उसके पीछे भी एक ठोस वैज्ञानिक कारण मौजूद है।
कभी सोचा है क्यों
आपने देखा होगा जब भी किसी की मृत्यु होती है तो उसके बिस्तर को दान कर दिया जाता है, उस बिस्तर को किसी भी रूप में घर के भीतर नहीं रहने देते। कभी सोचा है क्यों?
सच
निश्चित तौर पर आप इससे जुड़ी भ्रांतियों के ही शिकार होंगे लेकिन आज हम आपको इस परंपरा के पीछे छिपे वैज्ञानिक सच से रूबरू करवाएंगे।
धार्मिक दृष्टि
दरअसल सामजिक और धार्मिक दृष्टि के साथ-साथ वैज्ञानिक तौर पर भी यही माना जाता है कि मृत व्यक्ति के बिस्तर को घर में रखने से घर के भीतर नकारात्मक ऊर्जा का प्रवाह तेज होने लगता है।
सूतक
धर्म ग्रंथों के अनुसार मृत्यु के 12 दिन तक परिवार पर सूतक का साया मंडराता है। इस दौरान मंदिर नहीं जाया जाता और किसी प्रकार की पूजा-अर्चना नहीं की जाती।
मृतक
सूतक की समाप्ति के बाद मृतक का हर सामान और उसका बिस्तर दान कर दिया जाता है।
दान
इस परंपरा के पीछे एक वैज्ञानिक कारण भी है कि मृत व्यक्ति का सामान देखकर परिवार वाले उससे मोह नहीं हटा पाते और हर समय दुखी रहते हैं। इसलिए उनके सामानों को दान में दे दिए जाने का विधान है।
इंफेक्शन का खतरा
अगर व्यक्ति किसी रोग का शिकार था या फिर किसी लंबी बीमारी के बाद उसने प्राण त्यागे हैं तो ऐसे व्यक्ति का सामान उपयोग करने से इंफेक्शन का खतरा भी रहता है। इसलिए हर सामान को दान किया जाना ही बेहतर विकल्प माना गया है।